Čudnovata ciklama
Čudnovata ciklama (lat. Cyclamen mirabile) je vrsta višegodišnje biljke iz roda ciklama.

Rasprostranjenost i stanište 
Rasprostranjena je u jugozapadnoj Turskoj. Nastanjuje šume brucijskog bora (Pinus brutia) i makije tog područja na nadmorskoj visini između 400 i 1600 metara.

Opis 
Listovi su zaobljenog, gotovo srcolikog oblika. Na gornjoj, zelenoj površini imaju srebrnaste šare, a donja površina je najčešće crvenkasto-ružičaste boje. Vrlo često su jednako široki i dugi, ali i širi nego duži. Na rubovima su malo nazubljeni. Cvjetovi su mirisni, boja im je bijela do ružičasta. Svaka latica je duga 15-23 milimetara, a široka 4.5-7 milimetara. Na dnu latica nalazi se tamnoružičasto obojen dio, a njihovi rubovi su pomalo nazubljeni.

Izvori 
www.cyclamen.org 
Cyclamen: a guide for gardeners, horticulturists, and botanists. C. Grey-Wilson. 1997.

Vanjske poveznice 
Pacific Bulb Society - Podatci i fotografije 
Ostali projekti

Cyclamen